ช่วงกลางดึกค่ำคืนใครที่มองหาความอิ่มอร่อยกับข้าวต้ม โจ๊ก ก๋วยจั๊บหรือต้มเลือดหมูร้อนๆ นอกจากร้านโจ๊ก 24 ชม.ร้านดังแล้วยังมีร้านนี้อีกนะจ๊ะ(แถมอร่อยกว่าอีกด้วย) ร้านโจ๊กประตูเชียงใหม่ตั้งอยู่ซอยทางเลี้ยวซ้ายด้านข้างตลาดประตูเชียงใหม่ เปิดตั้งแต่ 5 โมงเย็นถึง 10 โมงเช้าของอีกวัน อย่างที่บอกไปตั้งแต่ต้นว่าร้านนี้มีให้เลือกหลายอย่างตั้งแต่ข้าวต้ม โจ๊ก ก๋วยจั๊บยันต้มเลือดหมู ส่วนตัวชอบโจ๊กของร้านนี้ตรงที่เนื้อโจ๊กจะเป็นข้าวข้น ไม่เหลวเป็นน้ำจนเกินไป รสชาดออกเค็มซอสนิดๆ เครื่องในไม่มีกลิ่นเหม็น อร่อยดีค่ะ สำหรับใครที่มองหามื้อเบาๆยามดึกหรือมื้อสบายท้องยามเช้าตรู่ร้านนี้น่าจะเหมาะสมดีค่ะ อาหารอร่อย รสชาดดี อิ่มเบาๆแต่อยู่ท้องได้ยาวค่ะ